คลังสรุป"บ้านหลังแรก-รถคันแรก"ไม่ลง
คลังยังไม่กล้าเคาะมาตรการบ้่านหลังแรก รถคันแรก ไม่แน่ใจทำได้หรือไม่ ต้่องรอนายกตัดสินใจ
21 ส.ค. 2554

คลังยังไม่กล้าเคาะมาตรการบ้านหลังแรก รถคันแรก ไม่แน่ใจทำได้หรือไม่ ต้องรอนายกตัดสินใจ



นายธีระชัย ภูวนาถนรานุบาล รมว.คลัง 
นายธีระชัย ภูวนาถนรานุบาล รมว.คลัง กล่าวว่า จะเสนอให้คณะรัฐมนตรี (ครม.) ต่ออายุรถเมล์ และรถไฟฟรีไปจนถึง 31 ธ.ค. 2554  โดยขณะนี้มีประชาชนผู้มีรายได้น้อยมาใช้บริการรถเมล์ฟรีประมาณ 4.5แสนคนต่อวัน รถไฟฟรี 5 หมื่นคนต่อวัน คาดว่ากระทรวงการคลังต้องชดเชยค่าใช้จ่ายให้ทั้ง 2 หน่วยงานประมาณ 310 ล้านบาทต่อเดือน
สำหรับโครงการสินเชื่อดอกเบี้ยบ้าน 0% เป็นเวลา 5 ปี และลดภาษีสรรพสามิต 1 แสนบาทให้กับรถยนต์คันแรกนั้นคงต้องรอให้น.ส.ยิ่งลักษณ์ ชินวัตร นายกรัฐมนตรีตัดสินใจว่าจะทำหรือไม่ และจะดำเนินการอย่างไร ขณะนี้ยังไม่สามารถให้ความชัดเจนได้ และยังไม่เ้ปิดเผยรายละเอียด เพราะจะส่งผลให้ผู้บริโภคชะลอการซื้อรถยนต์และบ้าน เกิดผลกระทบต่อผู้ประกอบการ และข้อมูลอาจจะมีการเปลี่ยนแปลงได้
ขณะที่การปรับภาษีสรรพสามิตน้ำมัน ยังไม่ชัดเจนว่าจะดำเนินการอย่างไร เพราะยังไม่มีข้อสรุป ต้องรอให้มีการแถลงนโยบายรัฐบาลต่อสภาก่อนจึงจะสามารถระบุได้ว่าจะทำหรือไม่ทำอะไร